آذربایجانا ایسلامین گلیشیندن سوْنرا آران مۆختلیف دؤورلرده روادیلر، ساجیلر سولا‌له‌سی، سالاریلر، شددا‌دیلر، شیروانشاهلار سۆلاله‌لری طرفیندن ایداره اوْلونور. آران اؤلکه‌سینین اورتا عصرلرین ایلکین دؤورلرینده اَن مؤهوم شهری برده (شهر) اوْلموشدور. برده ۱۰-جو یۆز ایـلده اؤزونون اَن گؤزل چاغلارینی یاشاییر. بۇ دؤورده شهر سیکه پول کسمه مرکزی کیمی واجیب بیر اَهمییت داشییردی. لاکین روسلارین و دیگر شمال طایفه لارینین شهره آرامسیز و داغیدیجی باسقینلاری شهرین سوقوطو ایله نتیجه‌لنیر.